# name
El CRAI celebra el Dia Internacional de l'Orgull LGTBI+ 2022. (Juny 2022)

# metadata.dc.description[].value
Imatge utilitzada per fer publicitat de novetats del CRAI de la Universitat de Barcelona - Vitrina Juny 2022.

# metadata.dc.description.abstract[].value
Des del CRAI de la UB ens volem adherir, com cada any, a la celebració del Dia Internacional de l'Orgull LGTBI+, aquest 28 de juny. Per aquest motiu personalitzem les icones de les xarxes socials i presentem diverses actuacions als CRAI Biblioteques.

# metadata.dc.description.abstract[].value
- Al CRAI Biblioteca de Belles Arts han preparat una taula expositiva amb diversos llibres sobre la temàtica LGTBI+.

# metadata.dc.description.abstract[].value
- Al CRAI Biblioteca del Campus Bellvitge s'ha omplert una prestatgeria amb llibres dels colors de la diada complementats amb un missatge al lateral. També podreu veure un muntatge tipus reel a les seves xarxes socials.

# metadata.dc.description.abstract[].value
- Al CRAI Biblioteca del Campus Clínic han creat un punt de llibre commemoratiu que lliuraran als seus usuaris durant tota aquesta setmana.

# metadata.dc.description.abstract[].value
- Al CRAI Biblioteca del Campus de Mundet exposen obres que tracten la temàtica de gènere i d'identitat sexual fins al 2 de juliol.

# metadata.dc.description.abstract[].value
- Al CRAI BiBlioteca de Dret, també es presenta una mostra de llibres relacionats amb les minories sexuals, delictes d'odi i drets LGTBI+.

# metadata.dc.description.abstract[].value
- Al CRAI Biblioteca de Filosofia, Geografia i Història podreu veure una exposició bibliogràfica amb una selecció de documents del seu nombrós fons relacionat amb aquesta temàtica, procedent de les diferents seccions: ciències socials, filosofia, història de l’art, antropologia, geografia, còmics..., així com els colors representatius a les escales de l'entrada.

# metadata.dc.description.abstract[].value
- Al CRAI Biblioteca de Fons Antic faran una entrada al seus comptes d'Instagram i Facebook amb fotos d'una edició del segle XV d'un codi penal del segle XIII anomenat Las siete partidas, on es poden veure les penes per homosexualitat, tot explicant el context de repressió de l'època.

# metadata.dc.description.abstract[].value
- El CRAI Biblioteca d'Informació i Mitjans Audiovisuals ha muntat una exposició anomenada Ràdio, Podcasts i Diversitats, que dedica un panell a la presència del col·lectiu LGTBIQ+ en la història de la ràdio tradicional a Catalunya, i un altre panell a la presència d'aquest col·lectiu en el panorama de podcasts nacional i internacional. Podeu visitar l'exposició, a l'entrada de la biblioteca, fins a finals d'estiu i també la podeu veure en el seu format virtual.

# metadata.dc.description.abstract[].value
Us convidem a visitar aquestes mostres i si voleu trobar bibliografia relacionada amb aquest tema ho podeu fer des del Cercabib per paraula clau o matèria

# metadata.dc.rights[].value
cc-by (c) Universitat de Barcelona. CRAI, 2022

# metadata.dc.title[].value
El CRAI celebra el Dia Internacional de l'Orgull LGTBI+ 2022. (Juny 2022)